CELEX: 62010CA0093
Language: hu
Date: 2011-10-27 00:00:00
Title: C-93/10. sz. ügy: A Bíróság (harmadik tanács) 2011. október 27-i ítélete (Bundesfinanzhof (Németország) előzetes döntéshozatal iránti kérelme) — Finanzamt Essen-NordOst kontra GFKL Financial Services AG (Hatodik HÉA-irányelv — 2. cikk, 1. pont, és 4. cikk — Hatály — Az „ellenszolgáltatás fejében teljesített szolgáltatásnyújtás” és a „gazdasági tevékenység” fogalma — Bizonytalan követelések engedményezése — A követelések névértékénél alacsonyabb ár — Az ilyen követelések behajtására irányuló műveletek elvégzésének és az adósok nemfizetésére vonatkozó kockázatnak az engedményes általi vállalása)

17.12.2011   
            
            
               HU
            
            
               Az Európai Unió Hivatalos Lapja
            
            
               C 370/12
            
         A Bíróság (harmadik tanács) 2011. október 27-i ítélete (Bundesfinanzhof (Németország) előzetes döntéshozatal iránti kérelme) — Finanzamt Essen-NordOst kontra GFKL Financial Services AG
   (C-93/10. sz. ügy) (1)
   
   (Hatodik HÉA-irányelv - 2. cikk, 1. pont, és 4. cikk - Hatály - Az „ellenszolgáltatás fejében teljesített szolgáltatásnyújtás” és a „gazdasági tevékenység” fogalma - Bizonytalan követelések engedményezése - A követelések névértékénél alacsonyabb ár - Az ilyen követelések behajtására irányuló műveletek elvégzésének és az adósok nemfizetésére vonatkozó kockázatnak az engedményes általi vállalása)
   2011/C 370/17
   Az eljárás nyelve: német
   
      A kérdést előterjesztő bíróság
   
   Bundesfinanzhof
   
      Az alapeljárás felei
   
   
      Felperes: Finanzamt Essen-NordOst
   
      Alperes: GFKL Financial Services AG
   
      Tárgy
   
   Előzetes döntéshozatal iránti kérelem — Bundesfinanzhof — A tagállamok forgalmi adóra vonatkozó jogszabályainak összehangolásáról — közös hozzáadottértékadó rendszer: egységes adóalap megállapításról szóló, 1977. május 17-i 77/388/EGK hatodik tanácsi irányelv (HL L 145, 1. o.; magyar nyelvű különkiadás 9. fejezet, 1. kötet, 23. o.) 2. cikke 1. pontjának, 4. cikkének és 11. cikke A. része (1) bekezdése a) pontjának, valamint a 13. cikke B. része d) pontja 2. és 3. alpontjának az értelmezése — Az ellenszolgáltatás fejében nyújtott szolgáltatás és a gazdasági tevékenység fogalma — Faktoring — Bizonytalan követelések kiesési kockázathoz igazodó áron történő — A követelésbehajtás és a kiesési kockázat faktoringgal történő átvállalása
   
      Rendelkező rész
   
   A tagállamok forgalmi adóra vonatkozó jogszabályainak összehangolásáról — közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv 2. cikkének 1. pontját és 4. cikkét úgy kell értelmezni, hogy az a gazdasági szereplő, amely saját kockázatára bizonytalan követeléseket vásárol a névértéküknél alacsonyabb áron, nem teljesít ellenszolgáltatás fejében szolgáltatásnyújtást az említett 2. cikk 1. pontja értelmében, és nem végez az említett irányelv hatálya alá tartozó gazdasági tevékenységet, amennyiben a szóban forgó követelések névértéke és ára közötti különbözet e követeléseknek az engedményezés időpontjában fennálló tényleges gazdasági értékét tükrözi.
   
      (1)  HL C 134., 2010.5.22.